Hy het gevra dat sy naam nie gepubliseer word nie, en het gesê hy het “ ’n lang pad met Pretorius saamgekom”, maar nooit besef dat daar fout met sy (Pretorius se) beleggingsfondse is nie.
“In die kontakte wat ons met Herman gehad het, het ons nooit ’n sprankie van twyfel ondervind nie, nooit probleme vermoed nie, nooit wantroue gekoester nie . . . Ons het hom ervaar as ’n gewone boermens soos onsself.”
Hy glo egter dat daar nog geld vir die beleggers uit die boedel sal kom, maar is bekommerd dat die proses “so lank uitrek”.
In ’n stadium het hy die e-pos-adresse van 300 beleggers gehad wat oor-en-weer by mekaar raad gevra het oor wat om te doen.
In ’n ongewone stap ingevolge die toegewysde datums vir aansoeke en verhore in die Wes-Kaapse hooggeregshof sal Susan-Ann môre – op ’n Saterdag – die geleentheid kry om haar saak te stel. Dit is ’n datum waarop al die regslui beskikbaar sal wees.
’n Lys van altesaam 115 aankope vir die binneversiering van die huis in Welgemoed is vantevore as deel van die aansoek om sekwestrasie by die hooggeregshof ingedien.
KAAPSTAD. – Herman Pretorius het R1 miljoen aan ’n makelaar geleen met slegs ’n handdruk om dié transaksie te beklink.
Boonop het Pretorius later R250 000 van dié R1 miljoen-lening aan die makelaar, Michal Calitz, gegee – ’n geskenk wat hy met nog ’n handdruk as afgehandel beskou het.En volgens ’n transkripsie van getuienis wat in ’n sekwestrasie-ondervraging deur Calitz gelewer is, het Pretorius gesê: “Ek sê vir jou ek het soveel geld gemaak . . . ek betaal vir jou ’n miljoen rand oor . . . dan kan jy dit weer vergoed vir my later (sic).”Dié inligting is vervat in ’n beëdigde verklaring van Lambertus von Wielligh Bester, een van die kurators van Pretorius se Rela­tive Value Arbitrage Fund.
Die ondersoeke wat tot nou deur die kurators en ouditeurs gedoen is, het gewys dat die meeste van die beleggers boere of plattelandse inwoners is.
Die Burger het vantevore berig ’n verslag is daarna deur die likwidateurs by die meester van die hooggeregshof ingedien waarin gesê is dat Calitz ’n kommissie van meer as R15 miljoen ontvang het.
Dit is nog onduidelik hoeveel die likwidateurs van Calitz eis omdat die aansoek hieroor volgens die hofrol eers vandag deur ’n regter aangehoor sal word.
“Ons het al redelik inligting bekom, maar aangesien die tipe oortredings as baie ernstig beskou word, wil ons seker maak ons maak behoorlik werk van die klagtes en ondersoeke,” het Grovè gesê.
Ingevolge die FPI se dissiplinêre regulasies sal die uitslag van verhore oor die makelaars gepubliseer word.
Grovè het gesê die FPI het heelparty klagtes ontvang, maar het die meerderheid van die klaers na die ombudsman verwys, aangesien die FPI se jurisdiksie om klagtes te ondersoek, beperk is tot FPI-lede.
Die kurators volg inligting oor die mense en instansies op waarheen beleggers se geld “gevloei” het en elke transaksie word ondersoek in ’n poging om geld vir die beleggers te herwin.
Daar word ook ’n prokureur in Switserland aangestel wat sal probeer om die state van bankrekenings in dié land te bekom.
Die kurators het in Oktober by die Wes-Kaapse hooggeregshof aansoek gedoen om die sperdatum vir ’n eerste likwidasierekening uit te stel. Dié rekening moes op 30 Oktober gelewer word.
KAAPSTAD. – ’n Lewenspolis van R8 miljoen wat aan ’n familietrust van wyle Herman Pretorius uitbetaal is, kan nié deur kurators gebruik word om sy weduwee, Susan-Ann, se skuld te delg nie.
Dié geld is uitbetaal aan ’n familietrust van die Pretorius-familie, bekend as die Penta Trust, en kan nie bygereken word as ’n bate by Susan-Ann Pretorius se gesekwestreerde boedel nie.
Waarnemende regter Wilhelm van Staden, wat Maandag ’n aansoek om die finale sekwestrasie van Susan-Ann Pretorius in die Wes-Kaapse hooggeregshof toegestaan het, het gister die redes vir sy bevel gegee en gesê haar skuld beloop meer as R17 miljoen.
Van Staden het in sy bevel uitgewys dat Susan-Ann Pretorius nie die begunstigde van die lewenspolis is nie.